#জামাইকা: চ্যাম্পিয়ন্স ট্রফির ফাইনালে পাকিস্তানের কাছে হারার পর কোনও বিশ্রাম ছাড়াই অল্প কয়েকদিনের মধ্যে খেলতে নেমেছিল ভারত ৷ওয়ান ডে র‌্যাঙ্কিংয়ে প্রায় সবার শেষে থাকা ক্যারিবিয়ানদের বিরুদ্ধে আগাগোড়াই সিরিজে ফেভারিট ছিলেন কোহলিরা ৷ প্রথম ম্যাচ বৃষ্টিতে ভেস্তে যাওয়ার পর দ্বিতীয় ও তৃতীয় ম্যাচ সহজেই জিতেছিল টিম ইন্ডিয়া ৷ ধরেই নেওয়া হয়েছিল সিরিজের বাকি দুটি ম্যাচ নিয়মরক্ষারই হতে চলেছে ৷ কিন্তু অ্যান্টিগায় চতুর্থ ওয়ান ডে-তে হোল্ডাররা ম্যাচ জিতে চমকে দিয়েছিলেন ৷ হারের জন্য কাঠগড়ায় দাঁড় করানো হয়েছিল ভারতীয় ব্যাটসম্যানদেরই ৷বৃহস্পতিবার অবশ্য সমালোচকদের মুখ বন্ধ করতে সফল কোহলি ব্রিগেড ৷ অধিনায়কের সেঞ্চুরির দৌলতেই হাসতে হাসতে এদিন ম্যাচ এবং সিরিজ জিতে নিল মেন ইন ব্লু’রা ৷